ჩარლი ჩაპლინი

სერ ჩარლზ სპენსერ ჩაპლინი, უკლ. (; დ. 16 პირელი, 1889 — ღ. 25 ქირსეთუთა, 1977), უჯგუშო რჩქინელ რე, მუჭოთ ჩარლი ჩაპლინი — ინგლისარი კომედიური არტისტი, ჰოლივუდიშ კინემატოგრაფიაშ ორდოშიან-შკა პერიოდის არძაშე ჯოხოგოლაფირი მასრულებერი, თაშნეშე რეჟისორი. ჩაპლინქ გჷნირთჷ არძაშე რჩქინელ მურიცხეფშე ართ-ართ პოპულარულო მაართა მოსოფელიშ ლჷმაშახ. ჩაპლინი გჷმირინუანდჷ მიმიკურ დო იმპროვიზირებულ არტისტულ ფანდეფს. თაშნეშე თიქ წჷმოძინელო მიშართჷ ხონარამ ფილმეფიშ ეპოქაშა. ჩაპლინიშ არძაშე რჩქინელი პერსონაჟი რე ბეკა, ნამუთ ჩაპლინქ მაართას ასახიერჷ „კისტოუნიშ“ ფილმის „ობაღანე ავტორაჸუა ვენეციას“, 1914 წანას. 1914 წანაშ პირელშე, კუნტამეტრაჟიანი ფილმიშ, „ეჩწუთიანი ჸოროფაშე“, მოჸუნაფილი, ჩარლი ჩაპლინქ მუშით დიჭყჷ ფილმეფშო სცენარიშ ჭარუა, თაშნეშე მუ უკეთენდჷ ფილმის რეჟისორობას, 1916 წანაშე პროდიუსერობა ხოლო იდუდუ, 1918 წანას - თიშ ფილმეფს მუშ აკნაქიმინა კომპოზიციეფქ ხოლო გორჩქინდჷ. 1919 წანას, დაგლას ფერბენკსიშ, მერი პიკფორდიშ დო დევიდ უორკ გრიფიტიშ მოხვარათ ქჷდარსხუ კინოსტუდია United Artists..

ჩაპლინქ ილაჸაფჷ, გინიღჷ, სცენარი ჭარჷ დო მუში მუსიკა ხოლო აკოქიმინჷ მუშ არძა ფილმშო, მუთ ღოზის გუთმულუანს თიშ კრეატიულობას დო მუნჯი კინოშ ეპოქაშ ფილმეფიშ გოლინას. ჩაპლინიშ მოღალობას იგინაფუდჷ ფრანგი მუნჯი ფილმიშ კომიკოსიშ, მაქს ლინდერიშ გოლინა, ნამუსჷთ ჩაპლინქ მუშ მუსხირენ ფილმი მიუძღნუ. თიში მოღალობაშ შარა იკათუანს 75 წანას, ვიქტორიანული დო მიუზიკ-ჰოლიშ სცენეფს გიშულაშე თიშ ღურაშა, გოართოიანაფილ ომაფეს, 88 წანაშ ხანშახ. ჩაპლინიშ რინა მიარეშა ჸოფე სხუნუაშ დო ჭორეფიშ ღანკი.

1999 წანას, ამერიკულ ფილმიშ ინსტიტუტიქ ჩაპლინი რანწკით მავითა არძა ბორჯიშ უუჯგუშაშ ქომოლკოჩ კინოარტისტო ჯოხოგიოდჷ. 2008 წანას, მარტინ სიფი წინგის, „ჩაპლინი: რინა“, ოსხუნუეს ჭარუნდჷ: 

 რესურსეფი ინტერნეტის 

 ჩარლზ ჩაპლინიშ ოფიციალური ვებ-ხასჷლა
 ჩაპლინიშ არქივი
 ჩაპლინიშ ბიოგრაფია
 ჩაპლინიშ ორქოშ სირჩქალე
 ჩაპლინიშ უუჯგუშაში ვითი ფილმი

 სქოლიო 

კატეგორია:ინგლისარი არტისტეფი
კატეგორია:ჩარლზ ჩაპლინი
კატეგორია:ნაღურა 1977